Quan se produció lo desembolic de la sciencia en diferents brancas que heban de designar-se d'una traza prenendo o sufixo -lochía estió qualques sieglos dimpués que l'aragonés hese estau eclixau como luenga d'uso escrito (y de cultura), por lo castellán. D'esta traza l'aragonés yera una luenga que no s'escribiba y la chent preneba los neolochismos y parolas pa designar conceptos cultos dreitament d'o castellán, incluitas las designacions de las sciencias: biolohía, heolohía, ecetra, como encara lo fan os zaguers parlants nativos, como tamién se fa entre os parlants nativos d'atras luengas minorizadas por o castellán a on no plega con fuerza una normalización lingüistica.